હમણા ૩ દિવસ પહેલા મુળ દ્વારકા બંદરના મછીયારી સમાજના પટેલ ઈબ્રાહીમભાઈ પટેલીયાએ તેમના ઘર પાસે દારૂ વેચાતો હોવાની કોડીનાર પોલીસમાં રજુઆત કરતા આ અંગે બુટલેગરોને ખબર પડતા બુટલેગર પરીવાર દ્વારા ઈબ્રાહીમભાઈ પટેલના ઘરે હુમલો કરી પોલીસની મદદથી ઈબ્રાહીમભાઈ ઉપર ફરીયાદ દાખલ કરાવી હોવાની ઘટનાની શાહી હજુ સુકાઈ નથી ત્યાંજ કોડીનાર તાલુકાના કાજ ગામે મહિલાએ દારૂની થેલી ઘર પાસે નાખવાની ના પાડતા બુટલેગર પરીવાર દ્વારા આ મહિલા અને તેના પતિ ઉપર હુમલો કરી દુકાનમાં તોડફોડ કર્યાની ઘટના પોલીસ ચોપડે નોંધાઈ છે.